Diari Oficial de la Generalitat Valenciana


Sumari del DOGV 5133, del 11-11-2005 (2005/12181)

ORDE de 19 d'octubre de 2005, de la Conselleria d'Agricultura, Pesca i Alimentació, per la qual s'establixen les bases reguladores de les subvencions a entitats, empreses i professionals, relacionats amb la producció i comercialització en el sector agrari, per la seua col·laboració amb la Sotssecretaria de la Conselleria d'Agricultura, Pesca i Alimentació.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5133

Data del DOGV
:   11-11-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/12752


Data del document
:   19-10-2005

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Correcció d'errades

Anàlisi jurídica

 Descriptors 

:   * explotació agrària
    * ajuda a l'agricultura
    * ajuda pública
    * indústria agroalimentària
    * suport econòmic
    * estadística agrària
    * producció agrícola

ORDE de 19 d'octubre de 2005, de la Conselleria d'Agricultura, Pesca i Alimentació, per la qual s'establixen les bases reguladores de les subvencions a entitats, empreses i professionals, relacionats amb la producció i comercialització en el sector agrari, per la seua col·laboració amb la Sotssecretaria de la Conselleria d'Agricultura, Pesca i Alimentació. [2005/X12367]
  
En el Decret 118/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Agricultura, Pesca i Alimentació, s'establix l'estructura orgànica de la Conselleria d'Agricultura, Pesca i Alimentació i es determina que les funcions estadístiques referides a les activitats del departament les exercisca la Sotssecretaria.
  
Partint d'això, i per a l'elaboració de les anàlisis estadístiques en què es basa gran part de les directrius i decisions que pren la Conselleria d'Agricultura, Pesca i Alimentació, és necessari disposar d'una àmplia informació de dades estadístiques (superfícies, produccions, preus, etc.), com també d'una informació actual i permanent de les situacions dels cultius, ramaderia, etc.
  
Per això, es considera oportú atorgar ajudes a aquelles entitats, empreses, professionals i persones físiques, relacionats amb la producció i comercialització agrària, que col·laboren amb la Sotsecretaria de la Conselleria d'Agricultura, Pesca i Alimentació facilitant dades.
  
En aplicació de la Llei 38/2003, de 17 de novembre, General de Subvencions, de conformitat amb allò que s'exposa i fent ús de les facultats que tinc atribuïdes
  
ORDENE
  
Article 1. Objecte
  
Esta orde té com a objecte establir les bases reguladores, en règim de concurrència competitiva, de les subvencions a entitats, empreses, professionals i persones físiques, relacionats amb la producció i comercialització en el sector agrari, que proporcionen dades estadístiques, comptables, de preus i de conjuntura sobre el sector agrari i/o sobre la caracterització agrícola del territori.
  
És compatible amb les subvencions que es regulen en esta orde l'obtenció de subvencions o ajudes per a la mateixa finalitat, procedents de qualssevol administracions o ens públics.
  
Seran subvencionables els conceptes següents:
  
- Preus agraris Reglament QJQ 4354/96. Este concepte consistix en l'enviament d'informació de preus sobre cotitzacions diàries de fruites i hortalisses fresques en entitats comercialitzadores, d'acord amb el Reglament SXO 6667/96.
  
- Altres preus agraris (comprén els preus de la pesca, del vi i els altres preus). Este concepte consistix en l'enviament d'informació de preus percebuts i pagats en origen per l'agricultor, ramader i/o pescador, informació que posteriorment s'utilitzarà per a l'elaboració d'estadístiques previstes en el Pla Estadístic Nacional 2005-2008. Operacions de la número 4026 a la 4031.
  
- Marc d'àrees: consistix en l'enviament de la informació que servirà per a l'emplenament de les fitxes de camp de l'operació estadística núm. 4005 del Pla Estadístic Nacional 2005-2008.
  
- Aforaments cultius tècnics. Consistix en l'enviament d'informació relativa als determinants tècnics de les parcel·les dels cultius per a l'emplenament de l'operació 4006 del Pla Estadístic Nacional.
  
- Aforaments cultius pràctics. Consistix en l'enviament d'informació relativa als rendiments dels cultius per a l'emplenament de l'operació 4006 del Pla Estadístic Nacional.
  
- Seguiment estadístic. Este concepte consistix en l'enviament d'informació que servirà de base per a una anàlisi parcial del territori sobre una o diverses característiques d'índole agrària, pesquera i/o forestal. Estos estudis s'utilitzaran per a l'elaboració d'estadístiques.
  
Article 2. Beneficiaris
  
Podran ser beneficiaris de les subvencions que es regulen en esta orde les entitats i empreses legalment constituïdes, així com els professionals i persones físiques relacionats amb la producció i comercialització agrària, que complisquen algun dels requisits següents:
  
a) En el concepte ?Preus agraris Reglament AAG 6716/96?:
  
1. Haver sigut entitat o persona física col·laboradora de la Conselleria d'Agricultura, Pesca i Alimentació, en el subministrament de la informació en el concepte que se sol·licita, en algun dels tres anys anteriors a la convocatòria.
  
2. En cas d'entitat o persona física que sol·licite ser col·laborador per primera vegada: que la quantitat mitjana de les declaracions d'efectius productius de les tres últimes campanyes del producte de què es pretén informar supose, almenys, un 5% de la producció d'eixe producte a la província corresponent dins de les tres últimes campanyes, d'acord amb les xifres contingudes en l'últim Informe del Sector Agrari Valencià publicat.
  
En els dos casos, s'indicaran en la sol·licitud les xifres declarades en els tres anys anteriors en efectius productius, que podran ser contrastades, si és el cas, per la corresponent secció d'estudis de la província del sol·licitant.
  
b) En el concepte ?Altres preus agraris?:
  
1. Haver sigut entitat o persona física col·laboradora de la Conselleria d'Agricultura, Pesca i Alimentació en el subministrament d'informació en el concepte que se sol·licita, en algun dels tres anys anteriors a la convocatòria.
  
2. En cas d'entitat o persona física que sol·licite ser col·laborador per primera vegada, acreditarà per mitjà de memòria tècnica que la informació de què s'ha d'informar supose almenys el 5% de la producció mitjana de les tres últimes campanyes a la província a què es referix la informació, d'acord amb xifres contingudes en l'últim Informe del Sector Agrari Valencià publicat. La constatació d'este apartat es realitzarà:
  
Per als grups de l'1 al 8 establits en l'article 8, les sol·licituds noves se sotmetran a una anàlisi pel funcionari que es determinarà a la província corresponent pel cap de la secció d'estudis de la direcció territorial, perquè emeta un certificat en relació amb la idoneïtat de la sol·licitud referida a la relació del sol·licitant amb la comercialització del producte de què es pretén informar, com també sobre el volum constatat de producte comercialitzable del qual es té informació en les tres últimes campanyes.
  
En els supòsits establits en els grups ?9-Ramaderia- i ?10-Resta- a què es referix l'article 8, en el cas de sol·licituds noves es requerirà un informe del cap de la secció d'estudis de la direcció territorial de la província corresponent que indique la seua idoneïtat.
  
c) En els conceptes ?Marc d'àrees?, ?Aforaments de cultius tècnics?, ?Aforaments de cultius pràctics- i ?Seguiment estadístic?:
  
1. Haver sigut entitat o persona física col·laboradora de la Conselleria d'Agricultura, Pesca i Alimentació en el subministrament d'informació en el concepte que se sol·licita, en algun dels tres anys anteriors a la convocatòria.
  
2. En cas d'entitat o persona física que sol·licite ser col·laborador per primera vegada, caldrà acreditar coneixements i experiència en enquestes agrícoles, ramaderes i/o pesqueres. Esta acreditació es realitzarà per mitjà de la presentació de certificat d'empresa del sector agropecuari que garantisca que el sol·licitant ha exercit funcions semblants a aquelles en què es pretén col·laborar en tal àmbit empresarial i del títol universitari de primer o segon cicle d'enginyeries agronòmiques. S'eximixen de l'acreditació del títol universitari els sol·licitants del concepte ?Aforaments de cultius pràctics?.
  
En els dos casos es podrà requerir l'exercici d'una prova de perícia per part de la secció territorial corresponent que, amb caràcter previ a l'admissió de la sol·licitud per part de la comissió avaluadora, garantisca l'adequació de la sol·licitud a les finalitats que es perseguixen amb esta col·laboració.
  
Article 3.
  
Compliment de la normativa sobre integració laboral de les persones amb discapacitat i preferència en la concessió de subvencions i ajudes econòmiques, que s'establix en la Llei 11/2003, de 10 d'abril, de la Generalitat, sobre l'Estatut de les Persones amb Discapacitat
  
De conformitat amb allò que s'establix en el Decret 279/2004, de 17 de desembre, del Consell de la Generalitat, pel qual es regulen mesures en els procediments de concessió de subvencions per al foment de l'ocupació de les persones amb discapacitat, s'exigix l'acreditació del compliment de la normativa sobre integració laboral de persones amb discapacitat o, si és el cas, l'exempció de la dita obligació, a aquells empresaris, persones físiques o jurídiques que sol·liciten subvencions o ajudes econòmiques de la Generalitat.
  
Com a documentació preceptiva i obligatòria, caldrà adjuntar a la sol·licitud de subvenció la documentació que acredite el compliment de la normativa sobre integració laboral de persones amb discapacitat o l'exempció de la dita obligació, per mitjà de la presentació d'una declaració responsable del sol·licitant.
  
S'establix la facultat de la Conselleria d'Agricultura, Pesca i Alimentació de comprovar la validesa d'esta declaració en qualsevol moment, així com la imposició de les sancions que puguen correspondre.
  
Sense l'acreditació o, si és el cas, exempció regulades en este article, no podran concedir-se ajudes o subvencions.
  
S'establix la preferència en l'adjudicació, en cas d'empat en la puntuació final obtinguda pels sol·licitants, d'aquelles empreses que acrediten, amb anterioritat a la publicació de la norma per la qual es regulen les subvencions, ocupar major percentatge de treballadors discapacitats en relació amb les respectives plantilles d'estes, o que es comprometen a contractar un percentatge major de treballadors discapacitats durant l'àmbit temporal de l'ajuda o subvenció.
  
La preferència serà aplicable en qualsevol de les situacions següents:
  
a) Empreses que compten amb menys de 50 treballadors, que no tinguen obligació legal de contractar treballadors discapacitats i que acrediten tindre en la seua plantilla treballadors discapacitats.
  
b) Empreses que compten amb 50 o més treballadors, que tinguen l'obligació legal prevista en l'article 38.1 de la Llei 13/1982, de 7 d'abril, d'Integració Social dels Minusvàlids, i que acrediten tindre en la seua plantilla un percentatge major de treballadors discapacitats que el previst en la legislació vigent.
  
Quan no siga possible la incorporació de treballadors discapacitats a les empreses sol·licitants, per la impossibilitat que els servicis d'ocupació públics competents, o les agències de col·locació, puguen atendre l'oferta d'ocupació després d'haver efectuat totes les gestions d'intermediació necessàries per donar resposta als seus requeriments i concloure-la amb resultat negatiu, l'adjudicació s'efectuarà a l'empresa que acredite un increment en les quotes previstes en la normativa vigent per a les mesures alternatives a la contractació de treballadors discapacitats, amb anterioritat a la publicació de la subvenció o durant l'àmbit temporal de la subvenció.
  
L'acreditació d'estes contractacions de treballadors discapacitats o increment de quotes es realitzara per mitjà de declaració responsable del sol·licitant, sense perjudici de les facultats de la Conselleria d'Agricultura, Pesca i Alimentació de comprovar la validesa de la dita declaració en qualsevol moment; l'efectivitat de l'ajuda quedarà condicionada al compliment del que es preveu en la declaració responsable.
  
Article 4. Criteris de selecció
  
Per a seleccionar les sol·licituds que es presenten per a col·laborar en els distints conceptes es tindran en compte els criteris següents:
  
a) Resultat d'antecedents de col·laboracions en el subministrament a esta conselleria de dades de contingut anàleg a aquelles a què es referix la present orde.
  
b) Per al concepte ?Altres preus agraris?: que el sol·licitant realitze la seua activitat professional a la comarca per als preus pertanyents als grups 1 a 8 d'altres preus de l'article 8, i a la província per a la resta dels conceptes subvencionables corresponents als grups 9 i 10 d'altres preus de l'article 8.
  
c) Es reservarà un percentatge de l'import assignat al concepte subvencionable en cada província per a nous col·laboradors. La determinació de tal percentatge, la realitzarà la Comissió de Valoració a la vista de la totalitat de les sol·licituds presentades i admeses.
  
Article 5. Criteris de valoració. Quantia i límits
  
Les subvencions es concediran en quantia proporcional al volum i la complexitat de les dades a subministrar i amb el límit màxim de 6.000 euros per any i concepte.
  
En el concepte ?Preus agraris Reglament UOM 6637/96?, se subvencionarà un màxim de col·laboradors per comarca i producte.
  
En el concepte ?Altres preus agraris?, se subvencionarà un màxim de col·laboradors per comarca i producte i per província i producte, tal com s'establix en els quadres limitadors següents:
  
Article 6. Instrucció
  
1. L'òrgan competent per a la instrucció del procediment de concessió de les subvencions serà la Sotssecretaria.
  
2. La Sotssecretaria realitzarà d'ofici totes les actuacions que trobe necessàries per a la determinació, el coneixement i la comprovació de les dades en virtut de les quals es formularà la proposta de resolució. L'òrgan instructor tindrà facultat per a demanar tots els informes que considere necessaris per a resoldre, i podrà evacuar el tràmit d'audiència, quan siga necessari, de conformitat amb el que es preveu en l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3. Les activitats d'instrucció comprendran:
  
a) Petició de tots els informes que s'estimen necessaris per a resoldre. A la vista de l'expedient, l'òrgan instructor emetrà un informe sobre el compliment dels requisits necessaris per a accedir a la subvenció.
  
b) Avaluació de les sol·licituds.
  
Article 7. Avaluació de les sol·licituds i proposta de resolució
  
1. Una comissió de valoració durà a terme l'avaluació de les sol·licituds. Esta comissió estarà presidida pel cap del Gabinet Tècnic i en formaran part el cap del Servici d'Estudis Agraris i Comunitaris, el cap de la Secció d'Anàlisi Estadística i els tres caps de les seccions d'Estudis i Estadístiques de les direccions territorials, i actuarà com a secretari el tècnic de gestió del Servici d'Estudis Agraris i Comunitaris. Este òrgan col·legiat es regirà per allò que es preveu en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
2. L'avaluació de les sol·licituds s'efectuarà d'acord amb els criteris, les formes i les prioritats de valoració establits en esta orde.
  
3. Una vegada avaluades les sol·licituds per la Comissió de Valoració, esta emetrà un informe en què es concretarà el resultat de l'avaluació efectuada.
  
4. L'òrgan instructor, a la vista de l'expedient i de l'informe de la Comissió de Valoració, formularà la proposta de resolució, en què s'expressarà el sol·licitant o la relació de sol·licitants per als quals es proposa la concessió de la subvenció, i la seua quantia, amb l'especificació de la seua avaluació i els criteris de valoració seguits per a efectuar-la.
  
Article 8. Criteris de repartiment de les subvencions
  
Els criteris de repartiment de l'import entre les sol·licituds admeses es realitzarà per mitjà de l'aplicació dels criteris següents:
  
Per al concepte ?Preus agraris Reglament ZBR 3746/96-
  
Quan l'orde anual de convocatòria de les ajudes no ho establisca, es determina el repartiment provincial de l'assignació total d'este concepte en funció de la representativitat dels mercats de productes que s'establix en el Reglament (CE) núm. 877/2004, de la Comissió.
  
Dels 11 mercats representatius de la Comunitat Valenciana:
  
- A Alacant, que té 3 mercats representatius, en correspon un 27,27%.
  
- A Castelló, que té 2 mercats representatius, en correspon un 18,18%.
  
- A València, que té 6 mercats representatius, en correspon un 54,55%.
  
En segon lloc, s'establixen tres criteris d'assignació dins de cada província, amb la denominació següent:
  
R1: assignació pels productes que pot i deu informar d'entre els que comercialitza l'entitat col·laboradora. S'obté de la suma P + p, on P són els productes dels quals l'entitat és mercat representatiu i p són els productes dels quals és zona d'influència.
  
R2: assignació pel nombre d'informacions que va emetre l'entitat col·laboradora en els mercats representatius corresponents durant l'exercici econòmic anterior a les convocatòries.
  
R3: assignació al volum comercialitzat del producte en tones tenint en compte la mitjana de les tres últimes campanyes, tal com s'ha acreditat en la sol·licitud.
  
D'acord amb estos criteris, es repartix l'assignació establida per a cada província de la manera següent:
  
1. Per al criteri R1 s'establix un 20% de l'assignació provincial. Es repartix proporcionalment a cada entitat segons el nombre de productes que comercialitza.
  
2. Per al criteri R2 es fixa un 65% de l'assignació provincial que es repartix proporcionalment al nombre d'informacions emeses per l'entitat col·laboradora.
  
3. Per al criteri R3 s'establix un 15% de l'assignació provincial. Esta quantitat es repartix linealment per cada un dels productes objecte de la informació del Reglament del qual la província és mercat representatiu. I, al seu torn, la quantitat resultant es repartirà proporcionalment a les entitats col·laboradores que informen de cada un dels productes en funció del volum d'eixe producte que cada entitat comercialitza.
  
Els productes i mercats representatius per a la Comunitat Valenciana establits en el Reglament (CE) núm. 877/2004, de la Comissió, dels quals hi ha obligació de comunicar les cotitzacions són:
  
Els productes i les zones d'influència per a la Comunitat Valenciana que ha establit el Servici d'Estudis Agraris i Comunitaris de la Conselleria d'Agricultura, Pesca i Alimentació de la Generalitat Valenciana són els següents:
  
Per al concepte ?Altres preus agraris-
  
Una vegada feta la distribució provincial i establits els 10 grups de productes de què es requerix informació, els criteris de valoració de les sol·licituds seran:
  
- Si no s'expressa en l'orde anual de convocatòria, del total del concepte s'assignarà un màxim d'un 10% del concepte als preus de la pesca que es repartirà: un terç per a cada una de les tres províncies, i després eixe import es dividirà pel nom de sol·licituds presentades en cada província.
  
- Un màxim d'un 3% a les sol·licituds del vi de la província de València.
  
- La resta es distribuïx provincialment de la manera següent:
  
 -Un fix de 15.000 euros per província.
  
 -La resta, a distribuir provincialment segons les últimes dades del valor provincial de la producció de la branca agrària certificades pel Servici d'Estudis Agraris i Comunitaris.
  
En segon lloc, una vegada distribuïda la quantitat provincial d'altres preus i establits els 10 grups de productes, els criteris per a valorar les sol·licituds de col·laboradors seran:
  
- Fix: un 20% de l'assignació provincial constituirà un fix a repartir linealment entre totes les sol·licituds.
  
- R1: assignació pel nom d'informacions enviades. S'assigna un 25% al nombre d'informacions enviades en l'últim any de col·laboració.
  
- R2: assignació pel volum de productes dins de cada grup de productes. S'assigna un 25%.
  
- R3: assignació per anys informats. S'assigna un 15%.
  
- R4: assignació pel nombre de grups de productes que informa. S'assigna un 15%.
  
En cas que hi hagen noves sol·licituds, es repartirà la part reservada als nous col·laboradors, segons l'apartat c de l'article 4, proporcionalment al volum de producte del qual hagen d'informar.
  
GRUPS DE PRODUCTES
  
1. MANDARINA
  
Clementina Mandarina Satsuma
  
2. TARONJA
  
3. LLIMA I ALTRES CÍTRICS
  
Llima Pomelo
  
4. FRUITA DE PRIMAVERA
  
Albercoc Pruna Nespra
  
Bresquilla Cirera Nectarina
  
5. FRUITA D'ESTIU
  
Raïm Meló Figa
  
Caqui Dàtil Poma
  
Meló d'Alger Magrana Pera
  
6. HORTALISSES I FARRATGERES
  
Bleda Card Enciam
  
All Ceba Creïlla
  
Carxofa Cols Cogombre
  
Api Escarola Pimentó
  
Albergínia Espinacs Tomaca
  
Moniato Pèsols Carlota
  
Carabasseta Faves Cabell d'àngel
  
Carabassa Bajoques Farratgeres
  
7. INDUSTRIALS
  
Vi Fruites seques Gira-sol
  
Oli Oliva Mel
  
Arròs i altres cereals Garrofa Most
  
8. FLORS I ORNAMENTALS
  
9. RAMADERIA
  
Carn Ous Llet
  
10. RESTA
  
Preus de la terra Aliments de bestiar Pells
  
Fertilitzants Fitosanitaris Baquetes
  
Jornals Arrendaments Rovellons
  
Llavors Gasoil Cera
  
Meteorologia
  
Per als conceptes ?Marc d'àrees?, ?Aforaments de cultius tècnics?, ?Aforaments de cultius pràctics- i ?Seguiment estadístic-
  
1. Assignació provincial de l'import total del concepte establit en l'orde de convocatòria
  
El repartiment del pressupost d'estos conceptes per províncies es realitza amb els criteris següents:
  
a) En el concepte ?Marc d'àrees?, es valoren com a càrrega de treball els segments visitats més aquells en què cal realitzar visites posteriors per al càlcul de rendiments.
  
b) En els conceptes ?Aforament de cultius tècnics- i ?Aforament de cultius pràctics?, es realitza la distribució provincial segons la superfície citrícola que resulta de les xifres de superfície de cítrics de l'últim Informe del Sector Agrari Valencià publicat.
  
c) En el concepte ?Seguiment estadístic- no existirà un repartiment previ provincial.
  
2. Criteris de repartiment de la subvenció entre els sol·licitants admesos
  
a) Per als conceptes ?Marc d'àrees?, ?Aforament cultius tècnics- i ?Aforament cultius pràctics?:
  
Per cada província es distingirà entre col·laboradors nous (que no han col·laborat mai amb la Conselleria per estos conceptes) i col·laboradors amb antecedents (aquells que han sigut col·laboradors en anys anteriors de la Conselleria per estos conceptes).
  
A les províncies en què no hi ha col·laboradors nous, se'n farà un repartiment en funció de la càrrega de treball que estos col·laboradors han realitzat en l'últim any de col·laboració.
  
A les províncies en què hi ha col·laboradors nous, s'aplicarà una assignació mínima a tots els col·laboradors, a la qual, en el cas de col·laboradors amb antecedents, s'aplicarà un coeficient en funció dels certificats que presenten els caps de les seccions d'estudis de les direccions territorials, amb les dades de les quals es deduïsca la càrrega de treball amb referència a l'últim any en què han col·laborat.
  
b) Per al concepte ?Seguiment estadístic?:
  
Es determina el repartiment proporcional a parts iguals de l'import total entre les sol·licituds admeses.
  
Article 9. Resolució
  
1. Les subvencions regulades en la present orde, les atorgarà el conseller d'Agricultura, Pesca i Alimentació.
  
2. La resolució serà motivada, i expressarà el sol·licitant o la relació de sol·licitants a qui es concedix la subvenció i la quantia concedida, amb expressió del programa i crèdit pressupostari a què s'imputa; s'hi farà constar expressament que queden desestimades les altres sol·licituds.
  
El termini màxim per a la notificació de la resolució del procediment serà de 3 mesos comptadors a partir de la data de la finalització del termini de presentació de sol·licituds de cada concepte subvencionable.
  
El venciment del termini màxim sense que s'haja notificat resolució expressa legitima a l'interessat o interessats que hagen deduït la sol·licitud per entendre-la desestimada per silenci administratiu, sense perjudici d'obligació de l'administració de dictar una resolució expressa.
  
La desestimació per silenci administratiu té l'únic efecte de permetre als interessats la interposició del recurs administratiu o contenciós administratiu que en resulte procedent.
  
3. La resolució del procediment es notificarà als interessats i/o es publicarà un extracte del contingut en el Diari Oficial de la Generalitat Valenciana, d'acord amb allò que es preveu en els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el qual s'indicarà el lloc on es troba el tauler d'anuncis en què serà exposat, el seu contingut íntegre i el termini durant el qual tindrà lloc l'exposició pública.
  
Si la quantia de la subvenció concedida, individualment considerada, és inferior a 3.000 euros, no serà necessària la publicació en el Diari Oficial de la Generalitat Valenciana. En este supòsit, la publicació del contingut íntegre de la resolució es realitzarà al tauler d'anuncis de la Conselleria d'Agricultura, Pesca i Alimentació, durant un termini no inferior a quinze dies.
  
Article10. Recursos
  
La resolució a què es fa referència en l'article anterior posa fi a la via administrativa. Contra la dita resolució podrà interposar-se, amb caràcter previ i potestatiu, recurs de reposició, davant del conseller d'Agricultura, Pesca i Alimentació en el termini d'un mes, comptador a partir de l'endemà de la notificació o publicació, o ser impugnada directament davant la Sala Contenciosa Administrativa del Tribunal Superior de Justícia de la Comunitat Valenciana, en el termini de 2 mesos, d'acord amb el que es preveu en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. En cap cas podran simultanejar-se ambdós vies impugnadores.
  
Article 11. Exercici a què es referixen les dades
  
Les subvencions a concedir en un any determinat, per la informació de dades estadístiques i de preus agraris, ho seran per les dades corresponents a tal any.
  
Article 12. Aplicació pressupostària
  
Les subvencions es concediran a càrrec de l'aplicació pressupostària 53.89.27.994.45.3, línia 3302.
  
En els pressupostos de despeses de la Generalitat Valenciana per a cada any s'establirà la consignació pressupostària per a la concessió d'estes ajudes.
  
En l'orde anual de convocatòria es detallarà, basant-se en esta consignació pressupostària, l'import màxim a concedir per cada un dels conceptes subvencionables.
  
Article 13. Pagament
  
El pagament de la subvenció es realitzarà després que l'administració certifique la verificació que el beneficiari ha realitzat l'activitat per a la qual se li va concedir la subvenció, i després de comprovar que les informacions rebudes es corresponen amb el contingut, el temps i la forma establits, és a dir, el pagament està condicionat a la recepció, de conformitat, per la Conselleria, de les dades subministrades.
  
No es podran efectuar bestretes de pagament sobre la subvenció concedida.
  
Article 14. Control i reintegrament de quantitats
  
El control del compliment de l'objecte, les condicions i la finalitat de la subvenció s'efectuarà de conformitat amb les disposicions del títol III de la Llei 38/2003, de 17 de novembre, General de Subvencions.
  
En cas d'incompliment de les condicions imposades amb motiu de la concessió de la subvenció, els criteris de graduació que resulten d'aplicació per a determinar la quantitat que finalment ha de rebre el beneficiari o, si és el cas, l'import a reintegrar seran els següents:
  
A) Subvencions a col·laboradors que informen sobre preus agraris, tant els del Reglament YKD 3074/96 com altres preus:
  
Sobre el total de informes valorats per al càlcul de l'import de la subvenció concedida al col·laborador, s'establix una sèrie de penalitzacions d'estes en relacionar-les respecte a les informacions subministrades vàlides:
  
Informes vàlids enviats % de penalització
  
sobre teòrics sobre la subvenció
  
90-100% Nul·la
  
50- 89% 50%
  
20- 49% 75%
  
< 20% 100%
  
B) Subvencions a col·laboradors que informen dels conceptes marc d'àrees, aforaments de cultius tècnics i aforaments de cultius pràctics:
  
Sobre el total de la superfície composta de la superfície amb rendiment i la que no en té, resultant de les enquestes assignades i valorades a l'efecte de la subvenció, s'establix una sèrie de penalitzacions respecte a la superfície total validada, tant amb rendiment com sense, de les enquestes subministrades.
  
Error de superfície % de penalització
  
validada sobre teòrica sobre subvenció
  
< 10% Nul·la
  
11- 30% 25%
  
31- 50% 50%
  
> 50% 100%
  
C) Subvencions a col·laboradors que informen sobre seguiment estadístic:
  
Sobre el total de la superfície i/o informacions que constituïxen la base de la subvenció concedida del col·laborador, s'establix una sèrie de penalitzacions respecte a la informació lliurada i validada:
  
Error d'informació % de penalització
  
validada sobre teòrica sobre subvenció
  
< 10% Nul·la
  
11- 30% 25%
  
31- 50% 50%
  
> 50% 100%
  
En els supòsits en què s'apliquen penalitzacions, el responsable administratiu certificarà el percentatge de penalització que se li ha aplicat i l'import a què queda reduïda la subvenció.
  
En el cas que siga necessari reintegrar les quantitats rebudes en concepte de subvenció, se seguirà el procediment establit en el títol II de la Llei 38/2003, de 17 de novembre, General de Subvencions.
  
Article 15. Secret estadístic
  
La informació estadística i comptable subministrada tindrà el caràcter de secret estadístic i estarà sotmesa a allò que es preceptua respecte d'això en la Llei 12/1989, de 9 de maig, de la Funció Estadística Pública, i en la Llei de la Generalitat Valenciana d'Estadística de la Comunitat Valenciana, de 7 de juny de 1990.
  
Les dades estadístiques subministrades per les entitats col·laboradores només podran publicar-se i facilitar-se en forma numèrica, sense cap referència de caràcter individual.
  
DISPOSICIÓ ADDICIONAL
  
Normativa aplicable
  
En tot allò no previst en la present orde, s'aplicaran els preceptes de la Llei 38/2003, de 17 de novembre, General de Subvencions, així com el Reglament del Procediment per a la Concessió de Subvencions Públiques, aprovat per mitjà del Reial Decret 2.225/1993, de 17 de desembre, en tot allò que no s'opose al que s'establix en la llei abans esmentada.
  
DISPOSICIONS FINALS
  
Primera
  
S'autoritza la sotssecretària de la Conselleria d'Agricultura, Pesca i Alimentació a establir les normes necessàries per al millor compliment de la present orde.
  
Segona
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
València, 19 d'octubre de 2005
  
El conseller d'Agricultura, Pesca i Alimentació,